Οι παραπάνω δυσκολίες δεν παρουσιάζονται πάντα με τον ίδιο τρόπο ή στον ίδιο βαθμό λόγω της ανομοιογένειας που εμφανίζουν. Ωστόσο, συχνή επίπτωση αποτελεί η χαμηλότερη αυτοεκτίμηση του μαθητή, σε σύγκριση με τους συνομηλίκους του, συναισθήματα ντροπής, ματαίωσης, άγχους, ανασφάλειας και φόβου αποτυχίας.
Επιπλέον, έχουν περισσότερες πιθανότητες απόρριψης από συνομηλίκους και ανάπτυξης αρνητικών διαπροσωπικών σχέσεων λόγω έλλειψης γλωσσικής και ψυχοκοινωνικής δεξιότητας, ενώ ταυτόχρονα εμφανίζουν δυσκολίες στη σύναψη ισχυρών συναισθηματικών δεσμών με εκπαιδευτικούς και συνομηλίκους.
Παράλληλα, αρκετά συχνά παρατηρούνται και οι παρακάτω επιπτώσεις:
μειωμένη σχολική εμπλοκή
μειωμένα κίνητρα μάθησης
δυσκολίες στη χρήση γνωστικών και μεταγνωστικών στρατηγικών μάθησης
Σε κάθε περίπτωση, είναι σημαντική η ενίσχυση της σχολικής προσαρμογής των μαθητών με τέτοιου είδους δυσκολίες.